cyanic-selkie/wikianc huggingface dataset:
Wicklowfjellene
Habitat
Opplandets primære habitat består av hei og myr. De terrengdekkende myrområdene i fjellene ble dannet for rundt 4000 år siden som et resultat av en kombinasjon av klimaendringer og menneskelig aktivitet. Før dette var fjellene dekket med furuskog. En endring i klimaet til våtere og mildere vær gjorde at bakken ble vannmettet og utvasket næringsstoffer fra jorda, noe som førte til dannelse av torv. Terrengdekkende myr finnes i områder over 200 meter i høyden og hvor det er mer enn 175 dager nedbør i året. De viktigste betingelsene for torv er torvmoser. Kjøttetende planter som soldugg og tettegrass er spesifikke for myrmarker, og romeplanter og duskmyrull er også vanlige. Myrvann er viktig for reproduksjonen av øyenstikkere som libeller og vannymfer, og fjellmyrene støtter også insekter som vannløpere, hvirvelbiller, ryggsvømmere og mygg, i tillegg til vanlig frosk og nordfirfisle. Vadefugler som enkeltbekkasin, storspove og heilo i det vannfylte myrlandet.
Galileo (satellittnavigasjon)
Kun EUs medlemsland får tilgang til det krypterte, avlyttingssikre signalet.
Historie
Den 30. november 2007 ble EUs transportministre enige om at systemet skulle være operativt innen 2013. Galileo vil ha to operasjonssentre: et i nærheten av München og et i Fucino (130 km. øst for Roma). Systemet er oppkalt etter den italienske astronomen Galileo Galilei. Det forventes å være delvis operativt fra 2014 og fullstendig operativt fra 2020.
Man forventer å oppnå følgende med Galileo:
Den første testsatellitten, kalt GIOVE-A, ble sendt opp ved hjelp av en russisk Soyuz-Fregat-rakett den 28. desember 2005. Den 12. januar 2006 ble de første Galileo-navigasjonssignalene sendt fra GIOVE-A. En ny og mer avansert testsatellitt, GIOVE-B, ble sendt opp den 27. april 2008. De to første av de i alt 30 satellittene systemet skal bestå av, ble sendt opp 21. oktober 2011. To nye satellitter ble skutt opp 12. oktober 2012. Satellittene kalles opp etter vinnerne av en tegnekonkurranse for barn i alderen 9–11 år.
Systemet ble 15. desember 2016 gjort tilgjengelig for allmennheten, og det var da skutt opp 18 satellitter. Systemet med 30 satellitter ventes ferdig utbygd i 2020.
Wicklowfjellene
Habitat
På grunn av drenering av vann fra myrene som følge av menneskelig aktivitet, har det meste av Wicklows torv tørket ut for mye til at moser kan vokse og myr- og lyngheivegetasjon har tatt over. Aktiv torvbygging foregår fortsatt på enkelte steder, spesielt Liffey Head Bog. Røsslyng og purpurlyng er de vanligste myrplantene sammen med blåbær (eller fraughan, som det er kjent i Irland), duskmyrull, hjortegress og blåtopp. Fuglearter funnet på myrlandet i Wicklow er blant annet ryper, heipiplerker og andre lerker. Rovfugler i opplandet består av tårnfalk, myrhauk, dvergfalk og vandrefalk. Sistnevnte av disse er beskyttede arter. Høylandet brukes til sauebeite, og derfor brennes myrlandet med jevne mellomrom for å holde veksten av lyng i sjakk og oppmuntre til vekst av gress.
Hjort, en gang hjemmehørende i Wicklowfjellene inntil de ble jaktet til utryddelse, men de ble gjeninnført på eiendommen Powerscourt Estate på 1700-tallet. Japansk sikahjort ble også importert av Powerscourt Estate og har blandet seg med de hjemhørende hjortene. Alle hjortene som nå finnes i Wicklowfjellene stammer fra flokken på Powerscourt og er enten sikahjort eller hybrid rødsikahjort. Andre pattedyr som forekommer er ville geiter, fjellharer, grevlinger, røyskatt, oter, røde ekorn, grå ekorn og flaggermus. Irske kjempehjort er en utdødd hjortart som levde i Wicklowfjellene for rundt 11 000 år siden, levninger av disse avdaget i store mengder i Ballybetagh Bog nær landsbyen Glencullen. Ulver var også en gang hjemmehørende i fjellene, men ble jaktet til utryddelse i Irland: den siste ulven i Wicklowfjellene ble drept ved landsbyen Glendalough i 1710.
Utstrakt rydding av skog begynte allerede i bronsealderen og fortsatte fram til tidlig på 1900-tallet. Programmer skogplanting begynte på 1920-tallet og akselererte på 1950-tallet med utbredt planting av barskog, spesielt i myrområder i høylandet som tidligere ble ansett som uegnet for planting. Det dominerende treet er den amerikanske sitkagran (som er forbudt i Norge), som står for 58 % av skogplantingene, med vrifuru, norsk gran, furu, lerke og douglasgran også plantet. Det biologiske mangfoldet er lavt hvor det plantes bartrær ettersom de ikke er innfødte treslag. Planting av Løvtrær skjer sjeldent, og utgjør mindre enn 10 % av skogen.
De unge elvene i de øvre dalene er gyteplasser for laks og ørret. Røye, isolert i innsjøene i Wicklowfjellene etter siste istid, har blitt registrert i Lough Dan og innsjøene i Glendalough, men antas nå å være utryddet. Et program for å gjeninnføre dem i Upper Lake ved Glendalough begynte i 2009.
Igor Čerenšek
Igor Čerenšek (født 22. april 1983) er en kroatisk svømmer.
Han representerte Kroatia under Sommer-OL 2004 i Athen, der han deltok i stafettene.
Sperrinfjellene
Sperrinfjellene, irsk Na Speiríní, på engelsk ofte bare kalt the Sperrins, er en kjede av åser i Nord-Irland og et av de største høylandsområdene på øya Irland.
Sperrinfjellene ligger midt i Nord-Irland, og strekker seg fra vestsiden av innsjøen Lough Neagh i grevskapet Tyrone til de sørlige delene av grevskapet Londonderry. Det bor om lag 150 000 mennesker innenfor området. Det karakteristiske landskapet, formet av isbreer, regnes som et av de mest idylliske områdene i Irland. Siden 1968 har området hatt status som «et område med spesielt vakker natur» (Area of Outstanding Natural Beauty).
GLONASS
GLONASS (russisk: ; IPA: [ɡlɐˈnas]), akronym for Globalnaja navigatsionnaja sputnikovaja sistema, «Globalt navigasjonssatellittsystem») er et russisk satellittnavigasjonssystem. Opprinnelig var systemet fullstendig operativt med global dekning i 1995, ett år etter amerikanske NAVSTAR GPS, men på slutten av 1990-tallet manglet det penger til å erstatte satellitter som måtte pensjoneres, og systemet ble kraftig redusert. Først i 2011 var systemet igjen fullstendig operativt, og da med mer moderne satellitter og høyere presisjon. GLONASS-systemet brukes til såvel alminnelig terreng-posisjonering som til nøyaktig landmålingsposisjonering.
Historie
Utviklingen av GLONASS startet i Sovjetunionen i 1976. Den første satellitten ble skutt opp 12. oktober 1982, og ved Sovjetunionens fall i 1991 var det skutt opp totalt 43 GLONASS-relaterte satellitter pluss fem test-satellitter. Tolv satellitter var operative, men det trengtes 18 for dekning av hele Russland og 24 for global dekning. I 1995 var de 24 satellittene på plass, noe som brakte presisjonsnivået opp på nivå med det amerikanske GPS-systemet, som var ferdigstilt ett år tidligere. Men førstegenerasjonssatellittene hadde kort levetid, og landets økonomiske problemer på 1990-tallet medførte så store kutt i bevilgningene til romfartsprogrammet at nye satellitter ikke kunne skytes opp. På det verste, i 2001, var det bare seks operative satellitter igjen. Samme år ble det imidlertid vedtatt en plan for å få systemet på full fote igjen, og systemet ble overført fra Forsvarsdepartementet til den sivile romfartsorganisasjonen Roskosmos.
Oppskytning av andregenerasjonssatellitten GLONASS-M startet 1. desember 2001. Etter ti år markerte oppskytningen fra Plesetsk kosmodrom 3. oktober 2011 at systemet igjen var fullstendig operativt med 24 satellitter og global dekning. . Det opprinnelige GLONASS-systemet hadde to ulike signaler for militær og sivil bruk, med henholdsvis 10 og 20 m nøyaktighet. Den 18. mai 2007 ble også de tidligere militære signalene fritt tilgjengelig for sivil bruk.
Den første tredjegenerasjonssatellitten, kalt GLONASS-K, ble skutt opp 26. februar 2011 fra Plesetsk kosmodrom.
Systemet
Satellittene befinner seg i en sirkulær jordbane i 19 100 km høyde med 64,8 graders inklinasjon og omløpstid på 11 timer og 15 minutter. Banen gjør systemet spesielt godt egnet for posisjonering ved høye breddegrader (nord eller sør), der det kan være vanskelig å få gode GPS-signaler. Konstellasjonen opererer i tre orbitalplan, hvor det i hvert plan er åtte satellitter med lik avstand mellom seg. 24 operative satellitter er nødvendig for global dekning, mens 18 satellitter holder for å dekke Russland. Som i andre satellittnavigasjonssystemer må en mottaker være innenfor rekkevidde av fire satellitter for å kunne posisjonere seg. Tre satellitter trengs for trilaterasjon, og den fjerde for å synkronisere mottakerens klokke med satellittene.
Kommersiell bruk
Selv om GLONASS nå har global dekningsgrad, er bruken av GLONASS-signaler i kommersielle produkter foreløpig liten i forhold til det amerikanske GPS-systemet. For å bøte på situasjonen, annonserte Sergei Ivanov i august 2010 at Russland innfører 25 % importskatt på alle GPS-produkter som ikke også støtter GLONASS.
I løpet av 2011 meldte ST-Ericsson, Broadcom og Qualcomm at de var klare til å levere brikkesett som støtter både GPS og GLONASS. I april 2011 ble Sveriges Swepos det første utenlandske selskapet til å ta i bruk GLONASS. I oktober 2011 fikk Garmin eTrex-linjen støtte for GLONASS. I løpet av 2011 og 2012 fikk mange smarttelefoner støtte for GLONASS, blant andre Samsung Galaxy S3, Samsung Galaxy Note og Note II, Sony Ericssons Xperia og Apples iPhone 4S, iPad 3. , Motorola Razr (flere modeller), Nokia Lumina 820 og 920 og LG Optimus 4X.
Verdenscupen i synkronsvømming 1989
Verdenscupen i synkronsvømming 1989 (verdenscupen i synkronsvømming) ble arrangert i Paris i Frankrike i 1989.
Serie A 2002–2003
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
U18-EM i fotball for menn 1998
U18-EM i fotball for menn 1998 ble arrangert på Kypros i 1998.
Hørte Idrettslag
Hørte Idrettslag (stiftet 22. mai 1921 ) og er et fleridrettslag for fotball, friidrett , ski og hurtigløp på skøyter.
Hørte Idrettslag hører hjemme i Sauherad i Midt-Telemark kommune. Klubbens farger er gult og rødt. Idrettslaget ble medlem av Norges Fotballforbund i 1932 og Norges Skiforbund i 1947.
Hørte ILs representant, Laila Hjort Nielsen er valgt til nestleder i Sauherads idrettsråd for 2014–2015.
Fotball
Dommeren Tore Aaland, dømte blant annet i daværende 2. divisjon for menn 1990.
Skøyter
Torhild Kaasa og Bjørg Kaasa tok hver sin bronsemedalje i allround-NM på skøyter for junior henholdsvis på Brandbu 1972 og i Horten 1973.
Jiang Chaozong
Jiang Chaozong (kinesisk: 江朝宗, pinyin: Jiāng Cháozōng, født 1861 i Lu'an i provinsen Anhui i Kina, død 1943) var en kinesisk general, krigsherre og politiker. Han var Republikken Kinas fungerende statsminister i 1917. Under den andre sino-japanske krig endte han opp med å kollaborere med japanerne.
Ali av Hijaz
Ali bin Hussein (født 1879, død 1935) var konge av Hijaz og Sharif av Mekka fra oktober 1924 til desember 1925. Han var den eldste sønnen til Hussein bin Ali, Sharif av Mekka, den første kongen av Hijaz.
Verdenscupen i synkronsvømming 1991
Verdenscupen i synkronsvømming 1991 (verdenscupen i synkronsvømming) ble arrangert i Bonn i Tyskland i 1991.
Remus Lupus
ريموس لوبين Remus Lupin Remus Lupin Remus Lupus Figuren der Harry-Potter-Romane Remus Lupin Hogwarts staff Remus Lupin fa:ریموس لوپین Remus Lupin Remus Lupin Remus Lupin Remus Lupin הארי פוטר - דמויות משנה Remus Lupin Remus Lupin Remus Lupos リーマス・ルーピン Remo John Lupin Remus Lupin Римус Люпин Remus Lupin Remus Wulf Remus Lupin Remus Lupin Remus Lupin Remus Lupin 雷木思·路平
Sport i Bodø
Den eldste klubben i byen er Bodø og Omengens idrettsklubb som ble stiftet på slutten av 1800-tallet.
Glimt har fostret blant annet Bergfamilien med Harald Johan «Dutte» Berg, Ørjan Berg og Runar Berg, i tillegg har blant annet Arne Hansen, Terje Mørkved, Harald Brattbakk, Jahn Ivar «Mini» Jakobsen, Bengt Sæternes og Trond Fredrik Ludvigsen spilt for klubben.
På damesiden i fotball har I.K. Grand Bodø markert seg i 1. divisjon med flere landslagsuttatte spillere på både A-landslag og aldersbestemte landslag. Grands beste prestasjon gjennom tidene er en delt tredjeplass i seriesluttspillet 1986.
Ellers har Bodø en rekke klubber for aldersbestemte lag og mindre idrettsgrener.
Momir Rnić
Momir Rnić er navnet til flere personer:
Robert Leiber
Robert Leiber (født 10. april 1887 i Homberg i Tyskland, død 18. februar 1967 i Roma) var professor ved det pavelige universitet Gregoriana og personlig medarbeider, senere privatsekretær, til Eugenio Pacelli (pave Pius XII) i perioden 1924–1958. Blant hans oppgaver var å agere som vatikansk hemmelig diplomat for å støtte den tyske motstanden mot nasjonalsosialismen før og under annen verdenskrig og være der av Vatikanets formidling mellom de opposisjonelle og Storbritannia.
Bakgrunn
Leiber ble født i Baden i Homberg som nå er en ortsteil i Deggenhausertal. Han trådte inn i jesuittordenen og ble prest. På grunn av sin historiske interesse ble han satt til å støtte Ludwig von Pastor ved avfattelsen av dennes flerbinds pavehistorie.
I Pacellis / pave Pius XIIs tjeneste
Fra 1924 var pater Leiber personlig medarbeider til den pavelige nuntius Eugenio Pacelli i München og deretter i Berlin. Da erkebiskop Pacelli ble kalt til Roma, ble Leiber også med dit. Fra 1930 virkete Leiber som professor i kirkehistorie ved Gregoriana i Roma, der han arbeidet og bodde frem til sin død.
Trappetroll
Et trappetroll er et fjærformet leketøy, oppfunnet av ingeniøren Richard T. James og hans kone Betty James tidlig i 1940-årene. Trappetroll kommer i forskjellige størrelser, men er vanligvis ikke større enn en voksen persons knyttneve når den er i kompakt form. Trappetroll har en enkel spiral- eller fjærdesign, opprinnelig av metall, men er mest vanlig i plast. Leken kalles trappetroll fordi den kan «gå» ned trapper, ved at fjæra strekker og omformer seg ved hjelp av gravitasjonen.
Kyōko Iwasaki
Kyōko Iwasaki (岩崎恭子 Iwasaki Kyōko, gift Kyoko Saito (斎藤恭子), født 21. juni 1978 i Numazu, Shizuoka) er en japansk tidligere svømmer, som under som sommer-OL i 1992, i Barcelona, vant gullmedalje på 200 m brystsvømming. Hun var 14. år og 6 dager da hun vant gullmedaljen. I tillegg har hun en bronsemedalje fra sommer-Universiaden i Fukuoka i 1995.
Robert Leiber
I Pacellis / pave Pius XIIs tjeneste
Pater Leiber støttet paven ved utformingen av hans taler om de mest forskjelligartede temaer. Han fikk et tilbud fra pave Johannes XXIII om å fortsette også som dennes privatsekretær, men avslo av helsegrunner, og foreslo i stedet sin medbror i jesuittordenen pater Augustin Bea. Leiber hadde i årevis lidd under periodiske anfall av astma, noe som svekket ham vesentlig. Han døde i Roma i 1967.
Hemmelig diplomat
Under annen verdenskrig løp de mange ganger risikable og for de involverte livsfarlige kontakter mellom den tyske motstandsbevegelse og Storbritannia via bayreren Joseph Müller, kalt «Ochsensepp» direkte eller andre ganger indirekte til professor Robert Leiber i Roma. De første fortrolige konspirative kontakter mellom Müller og Leiber fant sted i hans privatværelser i Gregoriana - Piazza della Pilotta 4. Etter dette gikk de to stadig mer forsiktig til verks. Så snart Müller var ankommet Roma ringte han uten å presentere seg og sa «Ich bin da» (Jeg er her), hvorpå Leiber gav han et klokkeslett. Fra pater Leiber løp kontakten direkte til pave Pius XII, og så til den britiske ambassadør ved Den hellige Stol Francis d’Arcy Osborne.
Kontakten ble innledet på den tid da en opposisjonell offisersgruppe planla å ta livet av Adolf Hitler i 1939 og ønsket en forståelse med Storbritannia før de iverksatte attentatet. informasjonene som ble overgrbragt paven via Müller og Leiber, sammenholdt med informasjon fra annet hold, tegnet et bilde som tilsa at de overgrep som ble begått i Polen ikke kunne reduseres til noe iverksatt på lavere nivå, men at dette var noe Hitler selv hadde oppmuntret og instigert, noe som var systematisk og kalkulert. Slik overbevist om at Hitler var fundamentalt ordsinnet, bestemte paven seg for å være et bindeledd mellom den tyske militære konservative kontrarevolusjonære som planla tyrannmord og den britiske regjering. Pater Leiber påpekte at til og med Joseph Müller, som nok kunne borge for offiserenes oppriktighet, men ikke for deres gjennomføringskraft, og at risikoen ved en formidling var formidabel, men paven bestemte seg likevel for å formidle.. Selv om britene gav visse løfter som generelt og i sine detaljer ville gi kuppmakerne en viss arbeidsro for å stabilisere den innenrikspolitiske situasjon i Tyskland etter Hitlers fall, og dette ble raskt formidlet via Vatikanet, nølte kuppmakerne i slik grad at selve attentatet ikke ble utført innen situasjonen endret seg vesentlig med de vellykkede invasjonene særlig i Frankrike.
Vatikanet hadde i månedene forut for invasjonene både av Norge og av Vesteuropa mottatt informasjon fra den tyske opposisjonelle offisersgruppen rom planene (først om Nederland, senere også om Belgia), og ved flere anledninger langs diplomatiske kanaler og andre vis bragt infomasjonen videre - pater Leiber foretok én av advarslene, tidlig i mai 1940, via en belgisk prest i Roma til den belgiske ambassadør Adrien Nieuwenhuys. (Senere ble Nieuwenhuis' kodede melding, som var unødvendig detaljert om kilden, deschiffrert av tyskerne og gav den holdepunkter som førte til etterforskning av hvem varslerne var og Vatikanets rolle.) Både i Storbritannia (vedrørende planene om å angripe Norge) og i Nederland og Belgia ble advarslene ikke tatt på alvor - delvis fordi Vatikanet hadde kommet med dem i månedsvis. Han var «paven som roper ulv, ulv» (i virkeligheten skyldtes de premature varslinger var det de tyske utsettelser, og ikke frodige romerske fantasier).
I 1943, etter det tyske nederlaget ved Stalingrad, var de imidlertid fast bestemt på et attentat - man skulle få Hitler til å besøke Smolensk og ta livet av ham i den forbindelse. Men en bombe anbragt på flyet som bragte ham tilbake, gikk ikke av. Paven hadde gjennom kurerkanalen forvarsel om attentatet som var planlagt av Henning von Tresckow og godkjent av generaloberst Ludwig Beck, og var beredt til straks å formidle kuppmakernes ønske om separatfred.
Etter at mellommannen Josef Müller var blitt arrestert våren 1943, skjedde formidlingen til p. Leiber først ved den opposisjonelle Abwehr-agenten Hans Gisevius men så raskt langs en linje der jesuittpater Augustinus Rösch, bosatt i München, var den sentrale. Pater Leiber forble kontaktperson for denne gruppens utsendinger, og var slik et av pavens bindeledd til Beck i forkant av det mislykkede 20. juli-attentatet i 1944.
Etter det mislykkede attentatet fikk nazistene flere gjennombrudd og kunne rulle opp de fleste av de sammensvorne; de kom også etterhvert i besittelse av dokumenter som beviste en god del av formidlingen til og samarbeidet med pave Pius XII, og fikk også fremtvungen noen tilståelser. Dette var etter at amerikanerne hadde drevet den tyske front mot nord, slik at aksjoner mot Vatikanet ikke lenger var mulig. Men en rekke av de sammensvorne i Tyskland ble henrettet, med eller uten rettergang. Gisevius ble assistert av amerikansk etterretning med falske papirer i sin flukt til Sveits. At Josef Müllers liv ble spart da mange av de øvrige ble henrettet i konsentrasjonsleiren Flossenbürg skyldtes et påtrykk fra sjefen for Hitlers livvakt, Hans Rattenhuber - som hadde gitt motstandsgruppen informasjoner underhånden i mange år.
Sedsvoll skole
Sedsvoll skole, er en forsterket, all-kommunal ungdomsskole og spesialskole som tilhører Oslo kommune, men som ligger i Ullensaker kommune mellom Sessvollmoen og Dal. Det er grupper fra 7. til 10. trinn. Skolens rektor er Aud Vandvik. Skolen har byomfattende spesialtilbud, og gir undervisning til elever med særlige atferds- eller lærevansker.
Zipoetopsis
Zipoetopsis er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, lange og tynne, brune trebukker. Antennene er ganske lange, hos hannene tydelig lengre enn kroppen. Pronotum er litt smalere enn de jevnbrede dekkvingene, omtrent sylindrisk. Dekkvingene er tilspissede.
Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
Utbredelse
Slekten er kjent fra Ecuador og Paraguay.
Lee Evans (fotballspiller)
Lee Evans (født 24. juli 1994) er en walisisk fotballspiller som spiller for den engelske klubben Ipswich Town FC.
Olivier Toussaint
Olivier Toussaint er en fransk komponist, sanger, arrangør, manager og plateprodusent.
Han startet Delphine Productions sammen med den franske komponisten Paul de Senneville i 1976. Selskapet har blant annet produsert en lang rekke plater for Richard Clayderman.
I 1978 deltok han for Monaco i Eurovision Song Contest med låten Les jardins de Monaco.
Royal Philharmonic Society
Royal Philharmonic Society er et britisk musikkselskap grunnlagt i London 1813 med det formål å arbeide for instrumentalmusikk. Mange fremragende komponister og kunstnere har medvirket ved deres konserter. Det er nå en medlemskapsbasert organisasjon og har ikke lengre et eget orkester. Selskapet har et bredt programtilbud som inneholder verker fra en rekke forskjellige klassiske komponister, og skal framfor alt hjelpe fram yngre kunstnere.
Hektor Hvalfangststasjon
Hektor Hvalfangststasjon var et landbasert hvalkokeri på Deceptionøya i Antarktis.
I 1911 fikk Hvalfangerselskabet Hektor fra Tønsberg konsesjon av britiske myndigheter for å etablere en landstasjon i Whalers Bay. Hensikten med stasjonen var å kunne utnytte hvalskrottene som frem til da bare hadde blitt kastet overbord etter flensing. Konsesjonen omfattet enerett til å drive landstasjon på Deceptionøya, samt rett til ett flytende kokeri og to hvalbåter.
Stasjonen ble satt opp med bygninger som ble tatt med fra Norge. Mens hvalspekket ble behandlet ombord i kokeriene, ble hvalskrottene kokt på landstasjonen og lagret på store jerntanker. I tillegg ble det produsert guano. Full aktivitet ved anlegget kom ikke i gang før i 1919.
Anlegget besto av flenseplan med bein- og kjøttkokere, kjeler som produserte damp til utkokingen, fire tanker for hvalolje, snekker- og maskin-, og plateverksted, smie, sliperi, kruttmagasin, to lagerbygninger, guanofabrikk, brygge, flytedokk, mannskapsbrakke, messe og kjøkken, hospital, radiostasjon og grisehus. I tillegg ble det satt opp et hus til den britiske magistraten.
Landstasjonen ble lagt ned i 1931 som en følge av lave priser på hvalolje, samt tekniske nyvinninger som evaporatoranlegg og opphalingsslippen som muliggjorde den pelagiske hvalfangst.
I 1944 etablerte britene en permanent base (Base B) ved den forlatte hvalstasjonen som en del av Operasjon Tabarin. Vulkanutbrudd i 1967 og 1969 førte til store ødeleggelser og medførte at britene oppga basen.
Av gjenværende spor etter landstasjonen, finnes fremdeles mannskapsbrakka og huset til magistraten, i tillegg til flere kokekjeler, fyrkjeler og annet produksjonsutstyr. Det er også bevart i mer eller mindre grad en lagerbygning, flere lager med tretønner og jernfat, to robåter (flensebåter), fem vannlektere, seks pumpehus og en flytedokk.
Restene etter virksomheten i Whalers Bay er vernet gjennom oppføring på Antarktis-traktatens liste over historiske steder og kulturminner i Antarktis.
Vom Kriege
Vom Kriege (Om krig) er Carl von Clausewitz' verk om krigføring på hovedsakelig strategisk og i mindre grad taktisk nivå. Verket regnes som et betydelig bidrag til politisk og militær analyse, og skjønt det tildels er kontroversielt, har det påvirket både militærstrateger og politikere i eftertiden. Det forble ufullendt.
Tilblivelse
Det er ukjent nøyaktig når von Clausewitz påbegynte arbeidet med verket, men det er i all hovedsak oppstått efter Napoleonskrigene, mellom 1816 og 1823, muligens i forbindelse med hans manuskript til Nachrichten über Preußen in seiner größten Katastrophe (Beretning om Preussens største katastrofe), som ble skrevet i 1824/25. Forfatteren var i denne tidsperioden svært beskjeftiget med sin stilling ved krigsskolen, og det må antas at han hadde begrenset tid til å skrive. I 1827 påbegynte von Clausewitz arbeidet med å revidere og klargjøre sine skrifter til utgivelse, men i 1830 ble han utnevnt til stabssjef for en eksepedisjonsstyrke som skulle slå ned en oppstand i Polen, og han døde påfølgende år. Hans kone Marie Sophie von Brühl redigerte og utga hans samlede verker i ti bind fra 1832 til 1835. Vom Kriege utgjør de første tre bindene av dette verket.
Grunntanker
Verket bygger hovedsakelig på eksempler fra krigshistorien, med fokus på de to politiske og militære lederne Fredrik II av Preussen (Fredrik den store) og spesielt Napoléon Bonaparte, som representerte den mest moderne militærstrategen i forfatterens samtid. Imidlertid er ikke boken begrenset til militær tenkning; den binder væpnede konflikter inn i en større sammenheng, slik det fremgår av Clausewitz' kanskje mest kjente påstand «Krigen er bare en fortsettelse av politikken med andre midler»:
Dette fører til to konsekvenser: For det første vil det ikke kunne oppstå noen krig dersom en motstander mangler vilje eller ressurser til å føre en forsvarskrig, og for det annet at det ikke er mulig å vinne en krig uten å gå på offensiven. Dette medfører i sin ytterste konsekvens derimot at en part som har både politisk vilje og militære ressurser til å føre både en angreps- og forsvarskrig, akkurat derfor vil kunne forhindre en slik krig. Denne tenkningen ligger til grunn for eftertidens avskrekningsstrategi, som preget Den kalde krigen, idet både NATO og Warszawapakten oppfylte begge kriterier.
Hensikt, mål og midler
Den utvidede krigskunstens hensikt, å påtvinge motstanderen ens vilje, blir ifølge forfatteren fastsatt politisk, mens det militære målet for å oppnå dette er å levne fienden forsvarsløs. Et slikt mål oppnår man ved å følge en gitt strategi, som kan anta forskjellige former, hvorav noen bygger på rent militær maktbruk, mens andre virkemidler som propaganda (for å undergrave fiendens stridsvilje) er politiske tiltak, som allianser for å isolere motparten i internasjonalt samkvem. Derved er militære tiltak alltid underordnet en politisk vilje, hva som belyses i bokens første del og munner ut i postulatet om at krigen er en videreføring av politikken med andre midler, men ikke erstatter den.
Strategi og taktikk
von Clausewitz trekker et skille mellom taktikk og strategi ved å tillegge selve stridshandlingen en sentral vekt, og definerer taktikken som «læren om bruken av militære krefter i strid», mens strategi er «bruken av de enkelte stridshandlingene for å oppnå krigens mål.» Han tar også for seg forskjellige former for strategier og taktikker, slik som aktiv angrepskrig i motsetning til utmattelseskrig (for eksempel ved beleiring) og geriljakrig. Dette siste illustrerer han med den spanske motstanden mot Napoleon i perioden 1808 til 1814, som han betegner som «den lille krigen». Selv om denne form for krigføring ikke hadde vært ukjent, var det von Clausewitz som utformet prinsippene som blant annet Leo Trotski og Mao Zedong nyttiggjorde seg under henholdsvis den russiske og den den kinesiske borgerkrigen.
Noter
<references group=Note/>
Bruno Christensen
Bruno Christensen (født 25. mai 1918, død 9. mars 2011) var en orgelbygger fra Terkelsbøl i Danmark. Han startet firmaet Bruno Christensen & Sønner Orgelbyggeri i 1966. I 1974 ble virksomheten gjort om fra privat foretak til et andelslag. Alle sønnene til Christensen ble også orgelbyggere, og da Bruno Christensen i 2001 gikk av, tok Peter Christensen over som administrerende direktør.
Christensens største orgel i Norge ble levert til den nå nedbrente Østre Porsgrunn kirke.
Draketre
Draketre eller drageblodstre (Dracaena draco) er et treslag i aspargesfamilien som vokser vilt i Makaronesia og sørlige Marokko.
Det blir opptil 20 m høyt. Stammen er sølvgrå, og greinene har luftrøtter. Forgreining skjer alltid ved at stammen deler seg i to like deler, som igjen kan dele seg i to like deler og så videre. Forgreining skjer først etter at plantene har blomstret, og eldre trær har ei vid, vifteformet krone. Bladene er tett samlet i enden av greinene. De er linjeformede, grågrønne, flate i tverrsnitt og opptil 60 cm lange.
Store, forgreinete blomsterstander stikker ut av bladansamlingene om sommeren. Blomstene er tvekjønnede og kremhvite. Frukten er et kjøttfullt, rundt bær som er opptil 1,5 cm i diameter og oransje når det er modent. Det inneholder ett eller to frø.
Draketreet er utbredt på Kanariøyene, Kapp Verde og Madeira. I 1996 ble det oppdaget at draketre også vokser i den marokkanske fjellkjeden Antiatlas. De marokkanske trærne regnes som en egen underart, subsp. ajgal. I 2012 ble draketrærne på Kapp Verde beskrevet som en egen underart, subsp. caboverdeana. På Kanariøyene finnes draketre på Hierro, La Palma, Gomera, Tenerife og Gran Canaria, men den forekommer kanskje naturlig bare på de sentrale øyene. Det er innført til Azorene. På Gran Canaria finnes også en annen art, Dracaena tamaranae, som ble vitenskapelig beskrevet i 1998.
Arten hører til i den varmekrevende vegetasjonen i lavlandet, men kan av og til finnes i laurbærskog eller kanarifuruskog. Den vokser som regel 100–700 moh. Viltvoksende draketrær er nå svært sjeldne og finnes stort sett på fjellhyller og andre utilgjengelige steder.
Draketrær blir plantet som prydtrær der klimaet passer. Arten er forvillet på Azorene. Den er også vanlig plantet i middelhavsområdet, men produserer sjelden moden frukt der. I land med kjøligere klima kan den dyrkes som stueplante, eller i potter som tas inn om vinteren.
Draketre er offisielt natursymbol for Tenerife sammen med tenerifeblåfink.
Tsjekkia under Sommer-OL 2004
Tsjekkia under Sommer-OL 2004. 142 sportsutøvere, åtti menn og sekstito kvinner fra Tsjekkia deltok i tjue sporter under Sommer-OL 2004 i Athen. Det var tredje gangen som Tsjekkia deltok i et sommer-OL, de kom på 42.-plass med en gull-, tre sølv- og fire bronsemedaljer. Svømmeren Květoslav Svoboda var landets flaggbærer under åpningsseremonien.
Draketre
Hvis stammen skades, pipler det fram en blodrød harpiks, «drageblod», som innen naturmedisinen og alkymien ble priset for sine antatte medisinske virkninger og magiske krefter. Denne harpiksen ble også brukt til å farge marmor og til en viss type ferniss som ble brukt til fioliner.
Cosmoledo
Cosmoledo er en atoll i Aldabraøyene, en øygruppe i Indiahavet. Den tilhører Seychellene.
Navn
Navnet Cosmoledo skal stamme fra en portugisisk sjøfarer, men det er ikke kjent hvem det kan ha vært.
Geografi
Atollen ligger 1,045 km sørvest for Seychellenes hovedøy Mahé. Avstanden til naboatollen i nord, Astove, er 35 km, mens det er 115 i retning sørøst til atollen Aldabra. Cosmoledo ligger på samme vulkanske fundament som naboøya Astove. Den største øya i atollen heter Menai. Atollen dannes av flere øyer som omkranser en lagune, som på det videste er 16 ganger 11 km. Det er to utløp fra lagunen til havet. Arealet er 5,09 km².
Floraen har likheter med den på Aldabra og andre øyer i Aldabragruppen, med flere endemiske arter, men med mindre artsrikdom på Cosmoldeo. Det finnes mangrove ut mot lagunen, særlig på den største øya Menai. Et par øglearter lever på Cosmoledo og suppeskilpadde yngler på atollen.
Cosmoledo har en grunn lagune ved lavvann og er et viktig habitat for sjøfugl, både hekkende og trekkfugl. Det finnes store hekkebestander av underarter av maskesule, rødfotsule og sotterne. Bestandene av Sula dactylatra melanops, Sula sula rubripes og Sterna fuscata nubilosa er av stor betydning i verdenssammenheng. Krabbeeter er blant trekkfuglene. Det finnes også brunsule, rødhaletropikkfugl, småtropikkfugl, fregattfugl, svartnakketerne og flere hegrearter. Av landfugl finnes souimangasolfugl, umbradue, gråbukbrillefugl, gassercistussanger og hvitbrystkråke.
Kjempeskilpadde er introdusert til atollen, der det er mulig arten tidligere har levd. Cosmoledo hadde i 2013 en bestand på 20 kjempeskilpadder.
Introduserte arter, først og fremst katt og rotte, utgjør en trussel mot miljøet. Rotter er utryddet fra et par av småøyene i atollen.
Deler av atollen er vernet.
Historie
Atollen ble på 1800-tallet besøkt av fiskere, hvalfangere og skipbrudne. Mot slutten av 1870-årene ble det forsøkt å bosette øya. Det ble plantet kokospalmer, dyrket mais og holdt geit. I 1901 var det imidlertid to gjenværende personer som bodde på Cosmoledo. Det ble da tatt ut noe guano. Tannin fra mangrovebark ble utført. Fram til 1992 ble det drevet fiske og skilpaddefangst fra atollen.
Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.
Samfunn
Folketellingen i 1971 viste 20 innbyggere. Atollen er senere avfolket og det var per 2014 ingen permanent bosetting.
Cosmoledo eies av den seychelliske stat og forvaltes av det statlige selskapet Islands Development Company.
Dane Richards
Dane O'Brian Richards (født 14. desember 1983) er en jamaicansk fotballspiller.
Han er ving og spiller for New York Red Bulls. I 2013 sesongen spilte han for Burnley. Richards debuterte den 7. april 2014 for Bodø/Glimt mot Ullensaker/Kisa. Richards var først på en utlånsavtale fra Burnley, før han skrev under på en permanent overgang i juli 2013. Før 2015 sesongen var kom i gang i Norge stod Richards uten klubb, men 7. mars signerte han en kontrakt for New York Red Bulls.
Black Mirror
«Black Mirror» er den første singelen fra det canadiske indierockbandet Arcade Fires andre album, Neon Bible. Keep the Car Running var den første singelen fra albumet som ble utgitt i Storbritannia.
Bandet annonserte først singelen den 19. januar 2007, og sangen kunne høres på bandets offisielle nettsted, under «Win's Scrapbook». Den ble gitt ut tre dager senere, den 22. januar, via Merge Records.
Det ble laget en musikkvideo for Black Mirror, som ble laget av Olivier Groulx og Tracy Maurice, som også designet Neon Bible og Funeral. Den interaktive versjonen, som lar seeren skru instrumentene av og på, ble laget av Vincent Morisset.
Jomfrua
«Jomfrua» er et populært navn på en grafisk figur som består av streker og finnes i mange bumerker. Figuren er en trekant (triangel) med en spiss opp og på denne spissen er det et lite, likearmet kors.
Jomfrua er også et navn på et stort tungt redskap til å hardstampe jord, overflatebelegg til vei og lignende. Redskapet har en tung, nærmest trekantet nedre del, og en tynnere øvre del med et håndtak på tvers, slik at redskapet ligner litt på den grafiske figuren jomfrua.
Hvorvidt den grafiske figuren jomfrua ble brukt som kvinnesymbol, er heller tvilsomt. Trolig er det bare et navn som henspiller på trekanten som et kvinnelig kjønnsorgan og korset på jomfru Maria.
Den grafiske figuren jomfrua er brukt i segl fra flere steder i Norge og utlandet. Den forekommer i mange bumerker brukt av bønder, håndverkere, handelsmenn og andre. Figuren finnes i en rekke varianter: korset kan være like stort som trekanten, det kan være festet på trekantens underside, korsets loddrette strek kan være trukket ned og gjennom trekanten osv.
Navnet «førkja» skal også ha vært brukt på figuren jomfrua, men det virker som førkja oftere har vært brukt på en annen grafisk figur: en trekant med en spiss og to sidestreker ned, sidestrekene trukket ut av trekanten og de ender i små loddrette streker.
Verdenscupen i synkronsvømming 1993
Verdenscupen i synkronsvømming 1993 (verdenscupen i synkronsvømming) ble arrangert i Lausanne i Sveits i 1993.
Patrick Bechter
Under junior-VM 2001 gikk han til topps i kombinasjonen etter å ha blitt nummer 3 i utfor, nummer 7 i Super-G og nr. 14 i slalåm. Året etter, under junior-VM 2002 ble han nummer 8 i super-G og nummer 11 i utfor.
Han debuterte i verdenscupen i november 2003. Hans hittil beste resultat er åttendeplassen i storslalåmrennet i Adelboden 7. januar 2006. I 2002 ble Bechter østerriksk mester i slalåm.
Vinterdekk
Et vinterdekk er et dekk med gummiblanding og utforming designet for bruk på snø og is. De har typisk bredere dreneringsspor enn sommerdekk for økt friksjon mot snø og is, og kan for eksempel være optimert for kjøring ved temperaturer under 7 °C.
3PMSF-merking (Three-Peak Mountain Snow Flake) er en amerikansk ATSM-ordning for merking av vinterdekk til tungtransport.
Et piggdekk er en type vinterdekk med pigger av metall (ofte wolframkarbid) eller keramikk som stikker minst 1 mm ut av dekket for å øke friksjonen mot hardpakket snø eller is. Ulike land har forskjellige regler som påbyr eller forbyr bruk av piggdekk visse deler av året. Piggdekk gir økt trafikksikkert ved isete veier, men forårsaker slitasje og svevestøv på bar asfalt.
Helårsdekk har mellomhard gummiblanding og mellomgrovt mønster som fungerer sånn noenlunde både til vinter- og sommerbruk, men er ikke like trygge som dedikerte vinter- og sommerdekk. Sammenlignet med vinterdekk gir de mindre slitasje på bare veier, men har dårligere grep på snø eller is.
Grep
Grepet fra snøen avhenger blant annet av snøens temperatur og vanninnhold. Under -7 °C er snøkrystallene kraftigere og genererer mer friksjon. Over -2 °C vil begynnende tilstedeværelse av vann gi smøring som reduserer dekkgrepet. Hydrofile gummityper forbedrer friksjonen ved vann eller is. Ved våte forhold på hard snø eller is kreves det bruk av piggdekk eller kjetting.
James Redfield
Han arbeidet som terapeut i mer enn femten år, før han inspirert av østlig tenkning og sin tilknytning til Human Potential Movement brøt av og begynte å skrive.
Prosidactus
Prosidactus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Ancylonotini er middelsstore, slanke, grå- eller brunlige trebukker med lange antenner. Pronotum er tønneformet uten pigger på sidene, men med runde knøler. Dekkvingene er noe avsmalnende bakover.
Levevis
Disse billene har larver som lever i død ved av løvtrær, ofte like under barken.
Utbredelse
Arten er bare kjent fra Tanzania.
Alexandros Tsoltos
Alexandros Tsoltos (født 14. februar 1979) er en gresk svømmer.
Han representerte Hellas under Sommer-OL 2004 i Athen, der han deltok i stafettene.
FA-cupen 1909/10
FA-cupen 1909/10 var den 39. sesongen av den engelske FA-cupen. I finalen spilte Barnsley og Newcastle United, og det måtte omkamp til for å kåre vinneren. Finalen ble spilt 23. april 1910 i Crystal Palace, mens omkampen ble spilt 28. april 1910 på Goodison Park i Liverpool.
Prosper Bernard
Prosper Bernard, eller Na Shi Rong (født 25. mai 1902 i Canada, død 18. mars 1943 i Fengxian nær Xuzhou i Kina) var en kanadisk kinamisjonær som virket i Shanghaiområdet. Han ble henrettet av japanerne under annen verdenskrig.
Berard ble jesuitt i 1935, og dro til Kina i januar 1938, til provinsen Jiangsu i en del av landet som var okkupert av Japan. Etter det japanske angrepet på Pearl Harbor i 1941 erklærte Storbritannia (og dermed Canada) krig mot Japan. Pater Bernard var da prest og rektor i Taolu. Han ble straks arrestert og bragt til Fengxian 10 km unna og satt i husarrest på kirkens eiendom sammen med to andre kanadiske prester.
De fortsatte å drive en skole inne på kirketomten. Dette irriterte japanerne mer og mer. Den 18. mars 1943 ble de tre prestene henrettet av en japansk offiser.
I 1990 satte befolkningen i Fengxian opp et monument til minne om de tre kanadiske prestene.
Benny Engelbrecht
Benny Engelbrecht (født 4. august 1970 på Amager) er en dansk sosialdemokratisk politiker. Fra 2019 er han transportminister i Regjeringen Mette Frederiksen.
Han har vært medlem av Folketinget siden 2007 og Danmarks skatteminister 2014–2015.
Han vokste opp på Østerbro i København som sønn av typograf Alf Sørensen og Ulla Sørensen. Han er gift med den sosialdemokratiske politikeren Charlotte Riis Engelbrecht fra Sønderborg. De bor i Adsbøl i Sønderborg kommune.
Etter folkeskolen på Østerbro arbeidet han i noen år som radiojournalist i København og Sønderborg. Han underviste ved Arbejdernes Oplysningsforbund i Sønderborg 1992–1994 og drev en musikkforretning 1995–1996. Deretter var han salgs- og markedsføringsassistent i Musikengros 1996–2001, markedssjef i Danimex Communication i Sønderborg 2001–2007 samt avdelingsleder i Arbejdernes Oplysningsforbund i Sydjylland i 2007.
Engelbrecht har vært valgt til Folketinget fra Sydjyllands storkrets siden 2007, etter å ha blitt nominert fra Sønderborg krets. Han har vært medlem av Socialdemokraternes gruppestyre, partiets næringspolitiske ordfører og formann i Folketingets transportutvalg. I september 2014 ble han utnevnt til skatteminister i Helle Thorning-Schmidts andre regjering.
Saksedyr
Navnet kommer av «tangen», «kloa» eller «saksen» på bakkroppen. Mange kaller saksedyr for klypedyr.
Utseende
De norske artene er ca. 10 –12 mm lange, eller noe kortere. Saksedyr kjennes lett på «tangen» på bakkroppen. Den brukes til forsvar, til å fange byttedyr med og under parringsleken. Selv om tangen er skremmende, er den ikke kvass, og et saksedyr klyper heller ikke særlig hardt. Saksedyr er helt ufarlige, selv om mange mennesker er redde dem.
Skogsaksedyret mangler dekkvinger. Det finnes også saksedyr som er helt vingeløse, mens andre har velutviklede vinger. Hos enkelte arter finnes det, under de små dekkvingene, membrane flyvevinger. Disse er på et meget sinnrikt vis foldet sammen for å få plass. Undersøkelser har vist at de må brettes opp mot førti ganger for å få plass til å kunne skjules av dekkvingene. Saksedyr bruker vingene svært sjeldent til å fly med, muligens på grunn av den kompliserte bretteteknikken.
Fritz Landgren
Fritz August Landgren (født 7. januar 1891, død 12. november 1977) var en svensk fotballeder og fotballspiller. Landgren var en av Malmö FFs grunnleggere, og var styreleder for klubben i tre perioder, fra 1916 til 1918, fra 1922 til 1926 og fra 1929 til 1934. Landgren spilte også for klubben som keeper fra 1910 til 1915, før de nasjonale fotballseriene ble dannet i Sverige.
Saksedyr
Levevis
Saksedyr har ufullstendig forvandling, nymfene vokser seg gradvis mer og mer lik de voksne dyrene. Vekst skjer ved hudskifte, vanligvis skjer hudskiftet fem ganger før saksedyret er voksent og kjønnsmodent (imago).
Hunnen graver en hule eller gang i jorda om høsten, et lite overvintringssted. I den samme jordgangen legger hun egg neste vår. Saksedyr har primitiv yngelpleie. Det er uvanlig blant insekter at hunnen passer avkommet. De både mates og det holdes rent.
Nyttig liten hjelper i hagen
Saksedyr har bitende munndeler og lever av forskjellig organisk føde, men kan gjerne ta mindre levende byttedyr. Derfor er saksedyr et nyttig dyr, som er med på å holde bestanden av bladlus og andre skadedyr nede. Men mange synes nok disse dyrene er noe plagsomme ettersom de lett kan gjemme seg i fine store roseblomster eller bli med dagens avis opp av postkassen.
Rykter og misforståelser
En utbredt misforståelse er at saksedyret forsøker å krype inn i øret til mennesker om natten, for å bite hull på trommehinnen. Dette er ikke tilfelle. Sannheten er at disse dyrene er nattaktive. Før det lysner om morgenen, leter de opp et fint sted å oppholde seg. Derfor finnes de i postkasser, blomster og mange flere steder. I enkelte tilfeller vil de også komme seg inn i hus.
Systematisk inndeling med norske arter
Saksedyr er en av undergruppene i «Nyvingene» (Neoptera). Systematikken følger Fauna Europaea.
Timeglass (bumerke)
Timeglass er brukt som navn på en grafisk figur som består av streker formet som to trekanter med spissene mot hverandre. Denne figuren er svært vanlig i bumerker fra de fleste tidsperioder. Lignende figurer er kjent fra helleristninger og mønstre rundt om i verden. Figuren finnes i gamle skriftsystemer og den har vært brukt som runetegn for bokstaven D.
De to trekantene med spissene mot hverandre i bumerker, er neppe ment som gjenstanden timeglass, selv om den grafiske figuren ligner og selv om timeglass var vanlige i kirker og kirkekunst. Vi må derfor være forsiktige med å gi figuren en symbolikk når den står i bumerker, selv om den ellers kan være brukt for å minne oss om levetiden som renner ut og om alle tings forgjengelighet.
Den grafiske figuren timeglass finnes også risset inn som graffiti i flere norske stavkirker. Blindheim tolker timeglasset som et symbol på Jesus og en variantform av labarum eller kristogrammet. Skånberg slutter seg til dette og mener at timeglass i bumerker er å anse som et opprinnelig kristent symbol.
Vi har varianter av bumerkefiguren timeglass flere ganger på 1300-tallet i norske personsegl. Senere finner vi den i bumerker over hele landet og med svært mange varianter. Bumerkefiguren timeglass kan bl.a. stå på skrå, være «liggende», ha avrundete trekantformer som ligner arabertallet 8, den kan midt på ha en tilleggstrek loddrett eller vannrett, eller en strek kan være trukket lengre ut enn de andre. I bumerker kan både to sirkler og to hjerter være stilt opp på samme måte som trekantene.
Svært mange bumerker har en trekant med to av sidene trukket ut i streker, slik at de også inneholder krysset som grunnform. Denne figuren kaller den danske bumerkeforskeren Allan Tønnesen for et «halvt timeglass». I Norge kunne vi også kalle figuren for en variant av den såkalte «førkja», dvs en figur med et halvt timeglass der strekene ned ender i haker som peker opp. Figuren halvt timeglass har vi også i mengder av varianter.
Timeglass og halvt timeglass med varianter, synes å være de mest brukte bumerkefigurene i seglene som er gjengitt i Norsk Slektshistorisk Forenings bok fra 2010.
U18-EM i fotball for menn 2000
U18-EM i fotball for menn 2000 ble arrangert i Tyskland i 2000.
Zerynthia
Zerynthia er en slekt av sommerfugler i gruppen svalestjerter.
Utseende
Zerynthia-artene er middelsstore sommerfugler, små til svalestjerter å være, med avrundede vinger uten stjertformede vedheng på bakvingene. Antennene er forholdsvis korte med svakt antydet kølle, litt krumme i spissen. Kroppen er mørk og slank, forholdsvis lite hårete, bakkroppen med røde flekker på sidene. Vingenes grunnfarge er gul eller gulhvit med svarte og røde tegninger, sommerfuglene gir et veldig brokete inntrykk. Forvingen har fem svarte eller røde tverrflekker langs forkanten. Begge vingepar har et svart siksakbånd langs ytterkanten, mindre tydelig om det er mye svart i vingen. Undersiden av bakvingen har ofte hvit grunnfarge.
Levevis
Som mange andre svalestjerter har også denne slekten larver som lever på planter i slekten Aristolochia i holurtfamilien. Sommerfuglene finnes helst på varme, tørre steder med buskvegetasjon.Eggene legges enkeltvis eller i små klynger på næringsplanten, larvene lever enslig og sitter gjerne og soler seg på bladene.
Systematisk inndeling
Tidligere bestod slekten av to arter, men ble senere tillagt fem arter fra slekten Allancastria, slik at det i 2007 var 7 arter på verdensbasis. Etter det er det ytterligere skjedd endringer og arten Zerynthia cassandra er lagt til.
Elmer Davis
Elmer Davis (født 13. januar 1890 i Aurora i Indiana i USA, død 18. mai 1958) var en velkjent nyhetsjournalist, forfatter, direktør av USAs kontor for krigsinformasjon under den andre verdenskrig og mottaker av prisen Peabody Award.